1Iyaro tolinoé pada-padai ripassaé méwa; matane atuwonna pada-pada atuwonna tau ripéssaroiyé;
2padai ata iya muddaniyé ri accinaungengngé; padai koli iya tajengngé saro.
3Polé ri ulengngé lao ri ulengngé atuwokku temmakkatta; polé ri wennié lao ri wennié atikku pennoi amesséng.
4Rékko laoko matinro, maggettengngi malampé wennié; uwuddaningiwi éléé, dé’ uwulléi tennang léwu.
5Pennoi lati tubukku sibawa dara maddekké; malo oliku sibawa massu nana.
6Atuwokku iya temmaddennuwangngéro tajjolloi mattuju ri paccappurenna, lebbi masitta’i naiya pattennung massulurengngéngngi taroponna.
7Engngerangngi oh Allataala, atuwokku banna seppung nappase; teddéngngi asennangekku, dé’ nataro baté.
8Makkekkuwangngé Muwitaka — iyakiya iyaro dé’ namaitta. Rékko matti Musappaka, dé’ni gaga.
9Pada-pada ellung iya massalawué nainappa teddéng, maté towi tolinoé, dé’ nalisuna matu paimeng. Sininna tau iya puraé missengngi, nallupaini sibawa dé’na naéngngerangngi.
10(7:9)
11Rimakkuwannanaro dé’ uwulléi monro mammekko! Pappénedding mapesséku sibawa mapaiku dé’ uwulléi lemmungngi. Harusu’ka timpa’i témukku, sibawa passui lise atikku.
12Magi mujagaika matteru sibawa Muwonrowakka? Aga naga tasi’ka’ga iya mabbahayaé?
13Léwuka sibawa cobai paleppe’i tekkoé; sappaka aringengeng untu’ atikku iya masussaé.
14Iyakiya Mupéttaurika sibawa nippi; Mupapoléi nippi majaé sibawa nawa-nawangngé.
15Angkanna lebbi upojiwi riyanrekké’é namaté naiya tuwoé ri laleng tubu pennoé anrasa-rasangngéwé.
16Posoka sibawa cauna tuwo; macinnaka maté! Leppessakka, saba’ dé’ bettuwanna atuwokku.
17Magi naparellu makkuwaro tolinoé? Magi natuli Mujampangiwi tindakanna?
18Musalidikiwi tungke’ élé, sibawa tungke’ wettu Muojiwi.
19Uppanna Mugiling polé ri aléku, angkanna engka wettukku memme’i éloku?
20Eh Panganrowakku, rogi-Koga nasaba dosaku? Magi Mupakéka selaku attujungeng pana-Mu? Makkuwamaniga tane’na upatiwiri alé-Mu?
21Dé’ga Muwulléi maddampengengngi dosaku? Dé’ga namakkullé-Ko leddai asalakku? Dé’na namaitta uléwu ri laleng kuburu’é, sibawa rékko Musappaka, dé’ matu Mulolongengngi."
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn luo_Latn bug_Latn bug_Latn bug_Latn bug_Latn